ระเบียบเทศบาลตำบลวิชิตว่าด้วยคณะกรรมการชุมชนพ.ศ. ๒๕๖๐[๑] เพื่อให้การดำเนินงานของชุมชนย่อยในเขตเทศบาลเป็นไปอย่างมีประสิทธิภาพตามนโยบายของกระทรวงมหาดไทยที่ประสงค์ให้ประชาชนในเขตเทศบาลได้มีส่วนร่วมในการพัฒนาชุมชนของตนเองและมีส่วนร่วมในการป้องกันแก้ไขปัญหาต่างๆ ของชุมชนของตน ตลอดจนเพื่อเป็นการประสานส่งเสริมความร่วมมือของประชาชนในชุมชนกับเทศบาลอาศัยอำนาจตามความในมาตรา๔๘ เตรส (๔) และมาตรา ๕๐ (๙) แห่งพระราชบัญญัติเทศบาล พ.ศ.๒๔๙๖ และที่แก้ไขเพิ่มเติม ประกอบกับมาตรา ๑๖ (๑๖) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ และหนังสือกระทรวงมหาดไทย ที่มท ๐๔๑๓/ว ๑๕๕๓ ลงวันที่ ๒๙ ธันวาคม ๒๕๓๐ และหนังสือกระทรวงมหาดไทยที่ มท ๐๔๑๓/ว ๓๙๘ ลงวันที่ ๑๘ มีนาคม ๒๕๓๑ เทศบาลตำบลวิชิต จึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลวิชิตว่าด้วยคณะกรรมการชุมชน พ.ศ. ๒๕๖๐ข้อ ๒ ระเบียบให้ใช้บังคับตั้งแต่วันที่ได้ประกาศเป็นต้นไปบรรดาระเบียบข้อบังคับ ประกาศ คำสั่งอื่นใดในส่วนที่ตราไว้แล้วซึ่งขัดหรือแย้งกับระเบียบนี้ ให้ใช้ระเบียบนี้บังคับข้อ ๓ ให้นายกเทศมนตรีตำบลวิชิตรักษาการตามระเบียบนี้และให้มีอำนาจออกประกาศคำสั่ง ข้อกำหนด หลักเกณฑ์ วิธีปฏิบัติ และแต่งตั้งเจ้าหน้าที่เพื่อปฏิบัติให้เป็นไปตามระเบียบนี้หมวด ๑บททั่วไป ข้อ ๔ ในระเบียบนี้ชุมชน หมายความว่า ชุมชนที่เทศบาลเห็นสมควรจัดตั้งขึ้น หรือที่ประชาชนร้องขอให้มีการจัดตั้งขึ้นโดยเทศบาลตำบลวิชิตเป็นผู้ประกาศจัดตั้งชุมชนเทศบาล หมายความว่า เทศบาลตำบลวิชิตกรรมการชุมชน หมายความว่า บุคคลซึ่งได้รับการเลือกตั้งจากประชาชนผู้อาศัยในชุมชนนั้น ๆให้รับผิดชอบงานด้านต่าง ๆ ของชุมชนคณะกรรมการชุมชน หมายความว่า คณะบุคคลซึ่งได้รับการเลือกตั้งจากประชาชนผู้อาศัยในชุมชนนั้นๆ ให้เป็นกรรมการชุมชนและได้รับการแต่งตั้งจากนายกเทศมนตรีให้ทำหน้าที่บริหารงานด้านต่างๆ ของชุมชนคณะกรรมการหมู่บ้าน หมายความว่า คณะกรรมการหมู่บ้าน ตามมาตรา ๒๘ ตรี แห่งพระราชบัญญัติลักษณะปกครองท้องที่พ.ศ. ๒๔๕๗ แก้ไขเพิ่มเติมโดยพระราชบัญญัติลักษณะปกครองท้องที่(ฉบับที่ ๑๑) พ.ศ. ๒๕๕๑ศูนย์ประสานงานองค์การชุมชน หมายความว่า องค์กรเครือข่ายภาคประชาชนที่จัดตั้งขึ้นเพื่อรวมพลังระหว่างผู้นำกลุ่ม หรือองค์การที่มีอยู่ในหมู่บ้าน ตำบล ในการทำงานร่วมกับผู้ใหญ่บ้านและคณะกรรมการหมู่บ้านกำนัน และองค์กรปกครองส่วนท้องถิ่น รวมทั้งประสานการมีส่วนร่วมกับภาครัฐและภาคประชาชนในการบริหารจัดการสังคมพัฒนาชุมชนและท้องถิ่นร่วมกันเรียกโดยย่อว่า ศอช. ตามระเบียบกระทรวงมหาดไทย ว่าด้วยการดำเนินงานศูนย์ประสานงานองค์การชุมชนพ.ศ. ๒๕๕๑นายกเทศมนตรี หมายความว่า นายกเทศมนตรีตำบลวิชิตเจ้าหน้าที่ หมายความว่า ปลัดเทศบาล พนักงานเทศบาล หรือผู้ซึ่งได้รับการแต่งตั้งจากนายกเทศมนตรีหมวด ๒การจัดตั้งชุมชน ข้อ ๕ ให้เทศบาลประกาศจัดตั้งชุมชนขึ้นในเขตเทศบาลตำบลวิชิตตามลักษณะที่กำหนดขอบเขตพื้นที่ของชุมชนตามระเบียบนี้โดยให้ถือความสะดวกในการปกครองดูแลและพัฒนาชุมชนนั้น ๆข้อ ๖ ในการที่กำหนดขอบเขตพื้นที่ของชุมชนต่าง ๆ ให้พิจารณาแบ่งเขตชุมชนตามสภาพพื้นที่หรือแนวถนนตรอก ซอย แม่น้ำ ลำคลอง หรืออาคารเรือนแถวเดียวกัน หรือมีลักษณะเป็น Block หรือ Zone เดียวกัน อาทิ เช่น หมู่บ้าน คุ้มต่าง ๆ ชุมชนแออัดหรือหมู่บ้านจัดสรรเป็นต้นหมวด ๓คณะกรรมการชุมชน ข้อ ๗ ในชุมชนหนึ่งให้มีคณะกรรมการชุมชนคณะหนึ่งประกอบด้วยบุคคลจำนวนไม่น้อยกว่า๕ คน แต่ไม่เกิน ๑๕ คน โดยเลือกตั้งจากที่ประชุมประชาชนที่อยู่อาศัยในชุมชนนั้น ๆ โดยความเห็นชอบและแต่งตั้งจากนายกเทศมนตรีในกรณีที่ชุมชนใดหมู่บ้านใด ประสงค์จะให้คณะกรรมการหมู่บ้านได้เข้าร่วมเป็นคณะกรรมการชุมชนด้วยก็ให้ประชาชนที่อยู่อาศัยในชุมชนนั้นๆ เป็นผู้เสนอมีจำนวนสัดส่วนโดยรวมไม่เกินจำนวนที่กำหนดโดยความเห็นชอบและแต่งตั้งจากนายกเทศมนตรีในกรณีที่ไม่สามารถเลือกตั้งกรรมการชุมชนผู้รับผิดชอบงานด้านต่างๆ ได้ให้ที่ประชุมเลือกตั้งประธานชุมชนเพื่อทำหน้าที่ในการสรรหาบุคคลเป็นกรรมการชุมชนด้านต่างๆ ต่อไปกรณีที่ไม่สามารถเลือกตั้งบุคคลเพื่อเป็นคณะกรรมการชุมชนตามวรรคหนึ่งหรือประธานชุมชนตามวรรคสองได้ให้คณะกรรมการอำนวยการชุมชนดำเนินการเลือกตั้งคณะกรรมการชุมชนหรือประธานชุมชนตามวิธีการที่เห็นสมควรโดยความเห็นชอบของนายกเทศมนตรีข้อ ๘ ให้คณะกรรมการชุมชนแต่ละคณะประกอบด้วย(๑) ประธานชุมชน(๒) รองประธานชุมชน(๓) กรรมการชุมชนที่รับผิดชอบงานด้านต่าง ๆ ตามความเหมาะสม ประกอบด้วยฝ่ายปกครอง ฝ่ายป้องกัน และรักษาความสงบเรียบร้อย ฝ่ายการคลังฝ่ายสวัสดิการและสังคม ฝ่ายสาธารณสุข ฝ่ายพัฒนา ฝ่ายการศึกษา ฝ่ายกิจการสตรีและเลขานุการเป็นต้นข้อ ๙ การดำเนินงานของคณะกรรมการชุมชนให้อยู่ภายใต้วัตถุประสงค์ดังต่อไปนี้(๑) สร้างความเข้าใจอันดีระหว่างผู้อยู่อาศัยในชุมชนดำเนินการพัฒนาตนเองเกี่ยวกับความเป็นอยู่ด้านเศรษฐกิจ สังคม ขนบธรรมเนียมประเพณีวัฒนธรรมและสิ่งแวดล้อมให้ดีขึ้น(๒) ส่งเสริมให้มีการใช้ทรัพยากรในชุมชนให้เกิดประโยชน์ต่อการพัฒนาให้มากที่สุด(๓) ส่งเสริมให้รู้จักสิทธิและหน้าที่ของตนตามระบอบประชาธิปไตย(๔) ส่งเสริมให้เข้าใจความจำเป็นพื้นฐานในการพัฒนาคุณภาพชีวิตและกิจกรรมต่างๆที่ดำเนินการในชุมชน เพื่อนำไปสู่การพัฒนาตนเองและการมีส่วนร่วมในการแก้ไขปัญหาของชุมชน(๕) ส่งเสริมและประสานความร่วมมือของประชาชนในชุมชนกับเทศบาล ในการพัฒนาคุณภาพชีวิต(๖) ดำเนินงานด้านอื่น ๆ ที่เกี่ยวข้องข้อ ๑๐ ผู้ที่ได้รับการเลือกตั้งเป็นกรรมการชุมชนต้องมีคุณสมบัติดังต่อไปนี้(๑) มีสัญชาติไทย(๒) มีอายุไม่ต่ำกว่า ๑๘ ปีบริบูรณ์ในวันที่ ๑ มกราคมของปีที่มีการเลือก(๓) มีภูมิลำเนาหรือถิ่นที่อยู่ประจำ และมีชื่อในทะเบียนบ้านตามกฎหมายว่าด้วยการทะเบียนราษฎรในหมู่บ้านนั้นติดต่อกันมาแล้วไม่น้อยกว่า๓ เดือน จนถึงวันเลือก(๔) อ่านออกและเขียนหนังสือไทยได้(๕) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข(๖) ไม่เป็นภิกษุ สามเณร นักพรต หรือนักบวช(๗) ไม่เป็นผู้มีร่างกายทุพพลภาพ หรือวิกลจริต หรือมีจิตฟั่นเฟือนไม่สมประกอบ(๘) ไม่ติดยาเสพติดให้โทษ หรือมีโรคติดต่อร้ายแรง(๙) เป็นผู้มีความเสียสละ มีความรับผิดชอบ ไม่หวังหรือแสวงหาประโยชน์ตอบแทนใดๆ เพื่อตนเองหรือหมู่คณะโดยมิชอบ(๑๐) ไม่เป็นผู้ต้องคำพิพากษาถึงที่สุดให้ลงโทษจำคุก หรือให้ออกจากราชการในความผิดฐานทุจริตในหน้าที่ราชการหรือประพฤติมิชอบในราชการข้อ ๑๑ กรรมการชุมชนให้อยู่ในตำแหน่งได้คราวละ ๒ ปีถ้าตำแหน่งกรรมการชุมชนว่างลงเพราะเหตุอื่นนอกจากถึงคราวออกตามวาระ หรือมีการถอดถอนกรรมการชุมชนให้ดำเนินการเลือกตั้งประชาชนที่อาศัยอยู่ในชุมชนนั้นๆ ขึ้นแทนโดยผู้เข้ามาแทนให้อยู่ในตำแหน่งได้เพียงเท่าวาระของผู้ซึ่งตนแทนเว้นแต่คณะกรรมการชุมชนจะเห็นว่าการว่างลงนั้นไม่กระทบกระเทือนต่อการปฏิบัติหน้าที่ของคณะกรรมการชุมชนนั้นอาจไม่ต้องคัดเลือกกรรมการชุมชนแทนตำแหน่งที่ว่างลงก็ได้ข้อ ๑๒ กรรมการชุมชนพ้นจากตำแหน่งด้วยเหตุใดเหตุหนึ่งดังต่อไปนี้(๑) ถึงคราวออกตามวาระ(๒) ตาย(๓) ลาออก โดยยื่นใบลาออกต่อนายกเทศมนตรี(๔) ขาดคุณสมบัติตามข้อ ๑๐(๕) นายกเทศมนตรีมีคำสั่งให้ออกเมื่อสอบสวนแล้วเห็นว่ามีความประพฤติเสื่อมเสียหรือหากอยู่ในตำแหน่งต่อไปอาจก่อให้เกิดความไม่สงบเรียบร้อยแก่ชุมชน/หมู่บ้านได้(๖) ต้องโทษจำคุกโดยคำพิพากษาถึงที่สุดให้จำคุก(๗) กรรมการชุมชนไม่น้อยกว่าสองในสามที่อยู่ในตำแหน่ง มีมติให้พ้นจากตำแหน่งโดยเห็นว่ามีความบกพร่องในหน้าที่หรือมีความประพฤติในทางที่จะนำมาซึ่งความเสื่อมเสียแก่ชุมชน(๘) ขาดการประชุมประจำเดือนที่นายกเทศมนตรีเรียกประชุมสามครั้งติดต่อกันโดยไม่มีเหตุอันควรข้อ ๑๓ ในกรณีที่กรรมการชุมชนครบวาระการดำรงตำแหน่งตามข้อ๑๑ ให้เทศบาลจัดให้มีการเลือกตั้งกรรมการชุมชนให้แล้วเสร็จภายใน ๖๐ วัน นับแต่วันที่หมดวาระดำรงตำแหน่งและให้คณะกรรมการชุมชนชุดเดิมรักษาการไปจนกว่าการเลือกตั้งกรรมการชุมชนชุดใหม่แล้วเสร็จข้อ ๑๔ เพื่อประโยชน์ในการให้คำปรึกษาแนะนำและการให้การสนับสนุนการดำเนินงานของคณะกรรมการชุมชนให้คณะกรรมการชุมชนคัดเลือกบุคคลในชุมชนที่เห็นสมควรเป็นที่ปรึกษาไม่เกิน ๒ คน โดยการแต่งตั้งของนายกเทศมนตรีข้อ ๑๕ นายกเทศมนตรีมีอำนาจในการถอดถอนกรรมการชุมชนและให้มีการเลือกตั้งกรรมการชุมชนขึ้นใหม่ตามระเบียบนี้หากเห็นว่ามีความบกพร่องในหน้าที่หรือมีความประพฤติในทางที่จะนำมาซึ่งความเสื่อมเสียแก่ชุมชนโดยต้องแสดงเหตุผลประกอบการถอดถอนหมวด ๔การดำเนินงานของคณะกรรมการชุมชน ข้อ ๑๖ ให้คณะกรรมการชุมชนมีหน้าที่ ดังต่อไปนี้(๑) เป็นองค์กรในการพัฒนา การแก้ไขปัญหาและสร้างความสามัคคีของชุมชน ตลอดจนเป็นที่ปรึกษาของประชาชนในชุมชน(๒) สำรวจข้อมูลปัญหาต่าง ๆ ในชุมชนที่เกี่ยวข้องกับปัญหาด้านเศรษฐกิจ สังคม วัฒนธรรมการบริการพื้นฐานและด้านการเมือง ตลอดจนสนับสนุนให้ประชาชนในชุมชนมีส่วนร่วมในการจัดทำแผนชุมชนและการวางแผนพัฒนาท้องถิ่น(๓) เสนอแผนงาน โครงการ โดยบูรณาการจัดทำแผนพัฒนาและบริหารจัดการกิจกรรมที่ดำเนินงานในชุมชนร่วมกับคณะกรรมการหมู่บ้านและองค์กรอื่นทุกภาคส่วน(๔) ส่งเสริม สนับสนุนให้ประชาชนมีส่วนร่วมในกิจกรรมการพัฒนาชุมชน การบริหารการพัฒนาเศรษฐกิจสังคม การจัดการทรัพยากรธรรมชาติและสิ่งแวดล้อมและบริการสาธารณะอื่น ๆ ของชุมชนท้องถิ่น(๕) ส่งเสริมการศึกษา การพัฒนา บูรณะ รักษาศิลปะ จารีตประเพณีภูมิปัญญาท้องถิ่นและวัฒนธรรมอันดีงามของชุมชนท้องถิ่น(๖) ดำเนินการด้านอื่น ๆ ตามที่เห็นสมควรและตามที่เทศบาลตำบลวิชิตประกาศกำหนดข้อ ๑๗ ให้คณะกรรมการชุมชนจัดให้มีการประชุมกันอย่างน้อยเดือนละหนึ่งครั้งการกำหนดวันประชุมให้ประธานชุมชนเป็นผู้กำหนดและเรียกประชุมข้อ ๑๘ ถ้าประธานชุมชนไม่มาประชุมหรือไม่อาจปฏิบัติหน้าที่ได้ให้รองประธานชุมชนเป็นประธานในที่ประชุมในกรณีที่ประธานชุมชนและรองประธานชุมชนไม่มาประชุมหรือไม่อาจปฏิบัติหน้าที่ได้ให้กรรมการชุมชนที่มาประชุมเลือกกรรมการชุมชนคนหนึ่งขึ้นเป็นประธานในที่ประชุมข้อ ๑๙ การประชุมคณะกรรมการชุมชนให้กระทำโดยเปิดเผยณ สถานที่ที่คณะกรรมการชุมชนหรือประธานชุมชนเห็นสมควรและเปิดโอกาสให้คณะกรรมการอำนวยการหรือที่ปรึกษาของคณะกรรมการเข้ารับฟังและหรือเสนอแนะให้คำปรึกษาได้โดยไม่มีสิทธิลงคะแนนเสียงเว้นแต่คณะกรรมการชุมชนจะลงมติเห็นสมควรให้ประชุมลับข้อ ๒๐ ในการประชุมคณะกรรมการชุมชน ต้องมีกรรมการชุมชนมาประชุมไม่น้อยกว่ากึ่งหนึ่งของกรรมการชุมชนทั้งหมดที่มีอยู่จึงจะเป็นองค์ประชุมการลงมติในที่ประชุมให้ถือเสียงข้างมากเว้นแต่จะกำหนดไว้เป็นอย่างอื่นกรรมการชุมชนคนหนึ่งให้มีเสียงหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดหมวด ๕คณะกรรมการอำนวยการชุมชน ข้อ ๒๑ ให้เทศบาลแต่งตั้งคณะกรรมการอำนวยการชุมชนคณะหนึ่งทำหน้าที่อำนวยการประสานงานและให้การสนับสนุนการดำเนินงานของชุมชนข้อ ๒๒ คณะกรรมการอำนวยการชุมชน ประกอบด้วย(๑) นายกเทศมนตรีเป็นประธานกรรมการ(๒) รองนายกเทศมนตรีเป็นรองประธานกรรมการ(๓) หัวหน้าส่วนราชการภายในเทศบาลและผู้แทนภาคเอกชนหรือผู้ทรงคุณวุฒิตามที่นายกเทศมนตรีเห็นสมควรเป็นกรรมการ(๔) ปลัดเทศบาลเป็นกรรมการและเลขานุการ(๕) เจ้าหน้าที่งานพัฒนาชุมชนเป็นกรรมการและผู้ช่วยเลขานุการข้อ ๒๓ ให้คณะกรรมการอำนวยการชุมชนมีหน้าที่ ดังต่อไปนี้(๑) กำหนดนโยบายและแผนการดำเนินงาน(๒) ส่งเสริม สนับสนุน และควบคุมดูแลการดำเนินงานของคณะกรรมการชุมชน(๓) ติดตามและประเมินผลการดำเนินงาน(๔) แก้ไขปัญหาอุปสรรคในการดำเนินงาน(๕) แต่งตั้งคณะอนุกรรมการหรือคณะทำงานเพื่อมอบหมายให้ปฏิบัติหน้าที่แทนข้อ ๒๔ เพื่อเป็นการบูรณาการกิจกรรมเกี่ยวกับการส่งเสริมกระบวนการเรียนรู้และการมีส่วนร่วมของประชาชนให้นำแนวทางการจัดตั้งศูนย์ประสานงานองค์การชุมชนในระดับตำบล(ศอช.ต.) ตามระเบียบกระทรวงมหาดไทย ว่าด้วยการดำเนินงานศูนย์ประสานงานองค์การชุมชนพ.ศ. ๒๕๕๑ มาใช้ให้สอดคล้องโดยจัดตั้งคณะกรรมการศูนย์ประสานงานองค์การชุมชนในภาพรวมของเทศบาลหมวด ๖รายรับและรายจ่ายของชุมชน ข้อ ๒๕ ชุมชนหนึ่ง ๆ อาจมีรายได้ดังนี้(๑) เงินและทรัพย์สินอื่นที่มีผู้อุทิศให้(๒) เงินอุดหนุนจากเทศบาล หรือหน่วยงานอื่น(๓) เงินที่ได้จากการจัดการทรัพย์สินของชุมชน(๔) เงินจากกิจกรรมอื่น ๆ ที่คณะกรรมการชุมชนจัดขึ้นข้อ ๒๖ ให้คณะกรรมการชุมชนหรือผู้ได้รับมอบหมายให้เก็บรักษาเงินของชุมชนนำรายได้ของชุมชนฝากธนาคารในนามของชุมชนทั้งจำนวนและหากมีความจำเป็นจะต้องเก็บรักษาเงินไว้จ่ายในกรณีเร่งด่วนให้เป็นไปตามที่คณะกรรมการโดยความเห็นชอบของเทศบาลตำบลวิชิตกำหนดข้อ ๒๗ ให้ประธานชุมชนพร้อมด้วยกรรมการฝ่ายการคลังและเลขานุการของคณะกรรมการเป็นผู้มีอำนาจเบิกจ่ายเงินของชุมชนการเบิกจ่ายเงินของชุมชนต้องลงลายมือชื่อในการเบิกจ่ายอย่างน้อยสองคนโดยมีประธานชุมชนเป็นผู้ลงลายมือชื่อเบิกจ่ายด้วยทุกครั้งข้อ ๒๘ ชุมชนอาจมีรายจ่าย ดังต่อไปนี้(๑) รายจ่ายเพื่อการสาธารณประโยชน์(๒) รายจ่ายเพื่อการดำเนินกิจการชุมชน(๓) รายจ่ายเพื่อการบริหารงานของชุมชน(๔) รายจ่ายอื่นที่คณะกรรมการชุมชนเห็นสมควรหมวด ๗การกำกับดูแลชุมชน ข้อ ๒๙ นายกเทศมนตรีมีสิทธิระงับการดำเนินการใด ๆ ของคณะกรรมการชุมชนเมื่อเห็นว่าเป็นผลเสียหายแก่ชุมชนหรือทางราชการข้อ ๓๐ นายกเทศมนตรีมีสิทธิถอดถอนประธานชุมชนและกรรมการชุมชนได้เมื่อได้สอบสวนแล้วเห็นว่าประพฤติตนเป็นที่เสื่อมเสียหรือก่อให้เกิดความเสียหายแก่ชุมชนและทางราชการข้อ ๓๑ ผู้อาศัยในชุมชนที่มีสิทธิเลือกตั้งประธานชุมชนหรือกรรมการชุมชนไม่น้อยกว่ากึ่งหนึ่งหรือกรรมการชุมชนที่อยู่ในตำแหน่งจำนวนไม่น้อยกว่าสองในสามของกรรมการชุมชนที่มีอยู่สามารถเข้าชื่อเพื่อร้องขอต่อนายกเทศมนตรีเพื่อสั่งให้มีการสอบสวนหรือระงับการดำเนินการใดๆ ของประธานชุมชนข้อ ๓๒ กรณีไม่สามารถดำเนินการตามระเบียบนี้ได้ให้นายกเทศมนตรีมีอำนาจในการพิจารณาวินิจฉัยสั่งการตามที่เห็นสมควรข้อ ๓๓ การแก้ไขเพิ่มเติมระเบียบนี้จะกระทำได้เมื่อได้รับความเห็นชอบจากนายกเทศมนตรีตำบลวิชิตประกาศ ณ วันที่ ๑ มีนาคม พ.ศ. ๒๕๖๐กรีฑา โชติวิชญ์พิพัฒน์นายกเทศมนตรีตำบลวิชิตพิมพ์มาดา/ธนบดี/จัดทำ๔ มีนาคม ๒๕๖๒ [๑] ราชกิจจานุเบกษาเล่ม ๑๓๕/ตอนพิเศษ ๓๑๑ ง/หน้า ๙/๖ ธันวาคม ๒๕๖๑